L-ex difensur internazzjonali Ingliż, Gary Neville, qed ikun meqjus  bħala l-persuna addattata li jerġa’ jpoġġi lil Manchester United fil-glorja kieku xi darba jkun il-coach ta’ dan it-team ferm rinomat fl-Ingilterra. Neville għandu l-ingredjenti kollha biex jirnexxi fil-kariga ta’ coach minħabba l-kariżma li għandu fost il-players u l-imħabba li għandu lejn ir-Red Devils. Neville kellu esperjenza żgħira ma’ Valencia, team li jilgħab fil-La Liga Spanjola iżda din l-avventura kienet ikkunsidrata bħala falliment. Minkejja li kellhom coaches oħrajn, Manchester United għadhom ma sabux dik il-persuna li jerġa’ jdaħħal l-identitá neċessarja fil-club glorjuż. Gary Neville għandu 45 sena u lagħab għal madwar 20 sena mar-Red Devils (1992-2011). Huwa skorja ħames goals f’400 partita. Neville lagħab ukoll 85 darba mat-team nazzjonali Ingliż u kien jokkupa wkoll il-kariga ta’ assistant coach bejn l-2012 u l-2016.